फिर दिखी लापरवाही, जुड़वां बच्चों को जन्म देकर मां ने दम तोड़ा  
शहर के दो सरकारी अस्पतालों ने एक महिला और उसके नवजात बच्चों को भर्ती करने से मना कर दिया। समय पर समुचित इलाज न मिल पाने के चलते मां ने दम तोड़ दिया।
कोलकाता में एक बार फिर सरकारी अस्पतालों की लापरवाही की बात सामने आई है।
	आरोप है कि शहर के दो सरकारी अस्पतालों ने एक महिला और उसके नवजात बच्चों को भर्ती करने से मना कर दिया। समय पर समुचित इलाज न मिल पाने के चलते मां ने दो अस्पतालों के सामने दम तोड़ दिया।
	जिस कंपकपाती ठंड में लोगों का घर से निकलना मुश्किल हो रखा है उसी जमा देने वाली ठंड में दो अस्पतालों के ठीक सामने पैदा हुए दो बच्चों का जन्म घर में ही हुआ जिसके बाद इनका पिता टीटू अपनी पत्नी और दो जुड़वा बच्चों के साथ एक अस्पताल से दूसरे अस्पताल तक भटकता रहा लेकिन हर अस्पताल ने अपना-अपना तर्क देकर बच्चों और उनकी मां को भर्ती करने से मना कर दिया। इस अफरातफरी में मां ने दम तोड़ दिया।